b'\n_START_ARTICLE_\nAndrej Ogrizek\n_START_SECTION_\n\xc5\xbdivljenje in delo\n_START_PARAGRAPH_\nMaturiral je leta 1929 na strojnem oddelku Tehni\xc4\x8dne srednje \xc5\xa1ole v Ljubljani, za pletilstvo se je specializiral v pletilski \xc5\xa1oli na Dunaju (1929-1930) in na vi\xc5\xa1ji tekstilni \xc5\xa1oli v Reutlingenu pri Stuttgartu v Nem\xc4\x8diji (1938). Med 2. svetovno vojno je bil organizator Osvobodilne fronte v Kranju. Leta 1944 je od\xc5\xa1el v partizane. Po osvoboditvi je bil strokovni svetovalec pri organizaciji \xc5\xa1tevilnih pletilskih obratov in organizator pletilskega izobra\xc5\xbeevanja v Sloveniji. Leta 1954 je na tekstilni srednji \xc5\xa1oli v Kranju organiziral pletilski oddelek in ga vodil do leta 1966. Sam in v soavtorstvu je napisal ve\xc4\x8d u\xc4\x8dbenikov.'